A 2013-as női sakkvilágbajnoki ciklusban Élő-pontszáma alapján indulási jogot szerzett a FIDE Women's Grand Prix 2011–12 versenysorozatán való részvételre. 2011. augusztusban Rosztovban az 5. helyet szerezte meg, októberben Nalcsikban a 6−9. helyen végzett, 2012. júniusban Kazánban 9−10., júliusban Jermukban a 2−4. helyet szerezte meg. A versenysorozat összesítésében ezekkel az eredményekkel a nyolcadik helyen végzett.